# 1998ko Espainiako Itzulia

1998ko Espainiako Itzulia :
| Datu orokorrak ||
| Lasterketa | 53. Espainiako Vuelta |
| Txapelketa | Espainiako Vuelta |
| Etapak | 22 |
| Datak | irailak 5 – 1998.eko irailak 27 |
| Luzera | 3.774 km |
| Herrialdea | Espainia |
| Irteera-lekua | Kordoba |
| Helduera-lekua | Madril |
| Taldeak | 22 |
| Parte-hartzaileak | 198 |
| Amaitu dutenak | 108 |
| Bataz besteko abiadura | 40,262 km/o |
| Emaitzak ||
| Txapelduna | Abraham Olano (Banesto) |
| Txapeldunordea | Fernando Escartín (Kelme-Costa Blanca) |
| Hirugarrena | José María Jiménez (Banesto) |
| Puntukako sailkapena | Fabrizio Guidi (Polti) |
| Eskalatzailerik onena | José María Jiménez (Banesto) |
| Etapa hegalariak | Giancarlo Raimondi (Brescialat-Liquigas) |
| Talderik onena | Banesto |
| ◀1997 | 1999▶ |
| Dokumentazioa ||
1998ko Espainiako Itzulia Itzuli Handi honen 53. edizioa izan zen. 1998ko irailak 6 eta 27 artean ospatu zen, 22 etapatan banatutako 3774 kilometroko ibilbidea eginez Kordoba eta Madril artean, garailea izan zen Abraham Olano gipuzkoarrak, batez beste, 40,262 kilometro orduko abiaduran egin zituenak.
Aurreko bi edizioen garailea izan zen Alex Zülle suitzarra zen faborito nagusia. Bere arerio nagusiak Abraham Olano, Fernando Escartín eta Laurent Jalabert ziren.
Frantziako lurraldea igarotzen zuten Pirinioetako etapak soilik Espainiako lurraldea igaro zezaten aldatu ziren, izan ere, oraindik oso berria baitzegoen Tourrean gertatutako Festina kasua, eta balizko kontrolak aurreikusten ziren Frantzian, baita txirrindularien plantoak ere kontrol horien aurrean. Euren jatorrizko ibilbidea egiterik egon ez zen etapa horietan Quebrantahuesas klasikoa zikloturistaren antzeko etapa bat egitea aurreikusi zen.
6. etapa izan zen edizio honetako lehen etapa garrantzitsua. José María Jiménezek etapa garaipena eta maillot horia lortu zituen, lidertza hiru egun beranduago ospatu zen erlojupekoan galduko zuen arren, bere taldekide zen Abraham Olanoren mesedetan. Chavak nahiko denbora galdu zuen erlojupekoan, eta korrika eta presaka denbora hori mendiko etapetan berreskuratzen joan behar izan zuen.
Beste hiru etapa garaipenekin, José María Jiménez berriz jarri zen lider Navacerradan amaitu zen etapan. Alabaina, sailkapen nagusian Olanorekiko zuen abantaila segundo gutxi batzuetakoa baino ez zen, eta azkenaurreko etapako erlojupekoan anoetarrak behin betiko berreskuratu zuen lidertza, edizio hau irabaziz. Fernando Escartín, aurreko edizioan bezala, bigarren izan zen, eta José María Jiménezek hirugarren postuarekin konformatu behar izan zuen, horretaz gain lau etapa garaipen eta mendiko sailkapena ere lortu zituelarik.

## Taldeak

| Taldea | Taldeko liderra |
| Festina - Lotus | Alex Zülle |
| Avianca - Telecom | José Castelblanco |
| Banesto | Abraham Olano |
| Brescialat - Liquigas | Mariano Piccoli |
| Cantina Tollo | Serhiy Honchar |
| Casino | Arturas Kasputis |
| Cofidis | Maurizio Fondriest |
| Credit Agricole | Chris Boardman |
| Estepona - Brepac | Eleuterio Anguita |
| Euskaltel-Euskadi | Igor González de Galdeano |
| Kelme - Costa Blanca | Fernando Escartín |
| Taldea | Taldeko liderra |
| Lotto - Mobistar | Andrei Tchmil |
| Mapei - Bricobi | Frank Vandenbroucke |
| ONCE - Deutsche Bank | Laurent Jalabert |
| Polti | Giuseppe Guerini |
| Post Swiss Team | Niki Aebersold |
| Rabobank | Michael Boogerd |
| Saeco | Dario Frigo |
| Telekom | Andreas Klöden |
| TVM - Farm Frites | Jeroen Blijlevens |
| US Postal Service | Lance Armstrong |
| Vitalicio Seguros | Ángel Casero |

## Kanpo estekak

* Datuak: Q769344